Diari Oficial de la Generalitat Valenciana


Sumari del DOGV 3800, del 25-07-2000 (2000/5748)

RESOLUCIÓ de 19 d'abril de 2000, de la Direcció General d'Indústria i Energia, per la qual s'autoritza la línia elèctrica a 132 kV, quàdruple circuit, ES la Punta-L/Font de Sant Lluís-Grau i es declara en concret la utilitat pública.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3800

Data del DOGV
:   25-07-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/5748


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 19 d'abril de 2000, de la Direcció General d'Indústria i Energia, per la qual s'autoritza la línia elèctrica a 132 kV, quàdruple circuit, ES la Punta-L/Font de Sant Lluís-Grau i es declara en concret la utilitat pública. [2000/X5748]
  
Vist l'expedient incoat pel Servei Territorial d'Indústria i Energia de València a instància d'Iberdrola, SA, relatiu a autorització i sol·licitud en concret d'utilitat pública de la línia elèctrica a 132 kV, quàdruple circuit, ES la Punta-L/Font de Sant Lluís-Grau.
  
Atés que durant el període d'informació pública a què va ser sotmès el projecte tècnic i l'estudi d'impacte ambiental s'han tramés els següents informes, al·legacions o condicionaments que, en síntesi, exposen:
  
1. Comissió Territorial d'Urbanisme:
  
«... tot això resulta compatible amb l'ús d'horta previst en el planejament, ja que la seua incidència es limita a l'ocupació física de les torres metàl·liques de sustentació».
  
2. Direcció General de Patrimoni Artístic:
  
a) Unitat Tècnica d'Arqueologia: «... que el mateix Pla General d'Ordenació Urbana de la ciutat de València ja la protegia en donar a aquesta zona la qualificació de zona d'especial protecció agrícola, la qual cosa comporta uns usos prohibits entre els quals es troba la seua utilització industrial».
  
b) Unitat d'Inspecció del Patrimoni Historicoartístic de la Direcció Territorial de Cultura de València: «... en la zona d'actuació no hi ha cap bé immoble afectat per l'expedient de Bé d'Interès Cultural».
  
3. Associació de veïns de la Punta La Unificadora:
  
a) Al·legacions al projecte de línia elèctrica: retirada del projecte del tràmit d'informació pública en escollir la via d'estimació d'impacte i no la de declaració d'impacte ambiental. Instal·lació d'un traçat d'alta tensió en sòl no urbanitzable d'especial protecció agrària. No presentació d'estudis de localitzacions alternatives ni justificació de l'elecció del traçat. Rebuig de la possibilitat de realització d'una línia subterrània. No s'indica l'impacte amb elements i processos ambientals susceptibles de ser afectats (cas de l'aqüífer). En les mesures correctores s'indica la inexistència d'impacte sobre el sòl.
  
b) Així mateix, adjunten els següents documents: denúncia i manifest al Comitè de Peticions del Parlament Europeu. Moció presentada pel Grup Esquerra Unida a la Comissió d'Urbanisme de l'Ajuntament de València. Denúncies davant el Jutjat d'Instrucció, l'Ajuntament de València, la Conselleria de Medi Ambient i els serveis territorials d'Indústria i Energia. Recollida de firmes dels veïns de la pedania de la Punta. Retalls de premsa, etc.
  
4. Telefònica:
  
No posa cap inconvenient a l'execució dels treballs.
  
5. Direcció General d'Obres Públiques:
  
El tram de la carretera VP-1401 és competència de la Diputació de València i el que afecta la V-15 en el P. km 3,000 és un tram cedit a l'Ajuntament de València.
  
6. Ajuntament de València:
  
Que, consultats els documents del Pla General d'Ordenació Urbana, la línia de connexió entre l'ES de la Punta i la línia Font de Sant Lluís-Grau no està prevista.
  
D'altra banda aporten el dictamen de la Comissió Informativa d'Urbanisme de 3 d'abril de 1995, en el qual manifesten que no hi ha inconvenient en la concessió de l'autorització de la línia elèctrica.
  
Atés que, amb data 6 de juliol de 1995, la Conselleria de Medi Ambient formulà declaració d'impacte ambiental en la qual no es considerava acceptable, únicament a efectes ambientals, el projecte d'execució de la línia elèctrica aèria de 132 kV, quàdruple circuit, entre l'ES la Punta i la L/Font de Sant Lluís-Grau a la Punta (València), d'acord amb els motius exposats en l'esmentada declaració.
  
Atés que la Direcció General d'Indústria i Energia, amb data 6 de novembre de 1995, denegà l'autorització administrativa de la línia elèctrica aèria de 132 kV, quàdruple circuit, entre l'ES la Punta i la L/Font de Sant Lluís, a la vista de l'informe desfavorable emés pel Servei Territorial d'Indústria i Energia de València.
  
Atés que, amb data 21 de novembre de 1996, es presentà escrit d'Iberdrola, SA, en el qual sol·licita la revisió de la resolució de la Direcció General mitjançant la qual es denegà l'autorització administrativa, fonamentant la seua pretensió en el fet que la resolució la revisió de la qual se sol·licita s'extralimita en el seu contingut, ja que la fase denegatòria s'ubicà en una declaració negativa d'impacte, que al seu torn acollí raons de caràcter urbanístic, quan en realitat la resolució s'hagué de limitar a valorar les condicions tècniques de la línia, i deixar la valoració de les raons urbanístiques i mediambientals al criteri dels òrgans competents.
  
Atés que, mitjançant la Resolució del director general d'Indústria i Energia, de 12 de juny de 1997, es va resoldre deixar sense efecte la Resolució de la Direcció General de 6 de novembre de 1995, per la qual es denegà l'autorització de la línia d'alta tensió.
  
Atés que en la declaració d'impacte ambiental del pla especial modificatiu del Pla General de València, amb expedient d'homologació per a desenvolupament de la zona d'activitats logístiques (ZAL) del port de València de data 14 de desembre de 1999, exp. 530/99-AIA, de la Direcció General de Planificació i Gestió del Medi, en l'apartat 4, s'indica que una vegada aprovat l'esmentat pla especial, i atès que, en data 28 de maig de 1998 la Conselleria d'Obres Públiques, Urbanisme i Transports aprovà el Pla Especial d'Infraestructura Elèctrica la Punta que tenia la declaració d'impacte favorable; decauen les circumstàncies i prescripcions que motivaren la declaració d'impacte ambiental desfavorable en l'expedient 035/95 € AIA sobre projecte d'execució de la línia elèctrica a 132 kV, quàdruple circuit, ES/la Punta (València), la qual queda modificada per la present resolució, havent d'entendre's que aquesta, a partir d'aqueix moment, és favorable als nous efectes ambientals.
  
Atés que la finalitat que es persegueix amb l'establiment de la línia és la millora del subministrament d'energia elèctrica en la zona.
  
Vist l'informe favorable emés per l'òrgan instructor de l'expedient.
  
Aquesta Direcció General d'Indústria i Energia resol:
  
Primer
  
Autoritzar a Iberdrola, SA, la línia elèctrica aèria a 132 kV ES la Punta'L/Font de Sant Lluís-Grau, segons el projecte firmat pel senyor Emilio Palazuelos Bertó, visat pel Col·legi Oficial d'Enginyers Industrials amb data 29 de novembre de 1994, les característiques principals del qual són les següents:
  
- Tensió: 132 kV.
  
- Origen: L/Font de Sant Lluís-Grau.
  
- Final: ES/la Punta.
  
- Longitud i conductor: els indicats en el projecte i els seues annexos.
  
- Suports estructura metàl·lica.
  
- Dos cables de terra, un d'acer galvanitzat i l'altre OPGW amb fibres òptiques en el seu nucli.
  
- Aïllament: cadena deu aïlladors de vidre tipus U100 BS.
  
La finalitat que es persegueix és millorar el subministrament d'energia elèctrica de la zona.
  
Segon
  
Declarar en concret la utilitat pública de la instal·lació elèctrica que s' autoritza.
  
Tercer
  
Aprovar el projecte d'execució, tot sotmetent-lo a les condicions següents:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 6 mesos, comptat a partir de la notificació de la present resolució.
  
3. El titular donarà compte de l'acabament de les obres al Servei Territorial d'Indústria i Energia de València a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
Les condicions mediambientals aplicables són les indicades en la declaració d'impacte ambiental de 14 de desembre de 1999.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Indústria i Comerç, en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 19 d'abril de 2000.- El director general d'Indústria i Energia: José Monzonís Salvia.